KISKŐRÖS VÁROS POLGÁRMESTERE



ELŐTERJESZTÉS
(a Képviselő-testület 2025. január 30-i rendkívüli ülésére)


TÁRGY: 	TULAJDONOSI HATÁSKÖRÖK GYAKORLÁSA A KŐRÖSKOM NONPROFIT KFT-NÉL

[bookmark: __DdeLink__85_1245620540]A 100%-ban Kiskőrös Város Önkormányzata tulajdonát képező Kiskőrösi Önkormányzat Kommunális Szolgáltató Nonprofit Korlátolt Felelősségű Társaság (a továbbiakban: Kft.) 50 millió Ft összegben folyószámlahitel szerződést kötött a K&H Bank Zrt. pénzintézettel a 32/2020. (XII.21.) polgármesteri határozat alapján határozatlan időre. 
A megkötött szerződés 3.(2) pontja alapján a biztosítékul szolgáló 2020. december 21-i komfort levél (8720-13/2020. ikt.szám) szerint Kiskőrös Város Önkormányzata által vállalt, az adott naptári évre vonatkozó kötelezettségvállalásra vonatkozóan szükséges képviselő-testületi határozat, ez a folyószámla-hitelkeret rendelkezésre bocsátásának feltétele. A Kft. a hitelkeretet ezidáig nem vette igénybe, csak lehetőség az esetleges likviditási problémák megoldására.

A Kft. tulajdonosi jogait a Képviselő-testület gyakorolja. A Polgári Törvénykönyvről szóló 2013. évi V. törvény (továbbiakban Ptk.) 3:109. § (1) bekezdésben foglaltak szerint „A gazdasági társaság tagjainak döntéshozó szerve a legfőbb szerv.” Ptk. 3:109. § (4) bekezdése: „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.”

A Magyarország gazdasági stabilitásáról szóló 2011. évi CXCIV. törvény (továbbiakban: Gst.) alapján „10/E. § (1) A kormányzati szektorba sorolt egyéb szervezetnek nem minősülő, 100%-os önkormányzati tulajdonban álló gazdasági társaság és az ilyen gazdasági társaság 100%-os tulajdonában álló gazdasági társaság 
a) adósságot keletkeztető ügyletét - a naptári éven belül lejáró futamidejű adósságot keletkeztető ügylet, valamint az 50 millió forintot el nem érő ügylet kivételével, figyelemmel a 10. § (4) bekezdés a) pontja szerinti egybe számítási szabályra is - az önkormányzat olyan adósságot keletkeztető ügyletének kell tekinteni, amely a 10. § (1) bekezdése szerint, a Kormány hozzájárulásához kötött.” 
A Gst. „10.§ (3) bekezdése:
„Nincs szükség a Kormány hozzájárulására az önkormányzat 
d) olyan kezesség- és garanciavállalásához, amely a b) és a c) pont szerinti, önkormányzat által megkötött, valamint az önkormányzati többségi tulajdonban álló gazdasági társaság által a naptári éven belül keletkeztetett és lejáró futamidejű adósságot keletkeztető ügylethez kapcsolódik”
A fentiek szerint nincs szükség a Kormány hozzájárulására, mivel naptári éven belül lejáró adósságot keletkeztető ügyletnek minősül a folyószámla-hitelkeret biztosítása.
A felügyelő bizottság az előterjesztést 2025.01.29-i ülésén tárgyalja.

A fentiek alapján javaslom, hogy a Képviselő-testület határozat-tervezetben foglaltak szerint döntsön.


Kiskőrös, 2025. január 28.
                                                                                                          Domonyi László s.k.,
                                                                                                                 polgármester



HATÁROZAT


Kiskőrös Város Önkormányzatának Képviselő-testülete  hozzájárul, hogy Kőröskom Nonprofit Kft. az IBD-MUN-20-0111/KŐ/1 számú a K&H Bank Zrt.-el megkötött folyószámlahitel szerződés 3. (2) pontjában meghatározottak szerint a folyószámlahitel keretet a 2025. évben is fenntartsa és igénybe vegye.

Felelős:	polgármester
		ügyvezető 
Határidő:	értelemszerűen

